**Cyngor Celfyddydau Cymru**

**Templed Cynllunio Busnes**

**Crynodeb Gweithredol a saith adran allweddol**

**Crynodeb Gweithredol**

Bydd ar y cynllun busnes angen cael Crynodeb Gweithredol sy'n eithaf byr a bachog ac sy'n cynnwys y canlynol:

* Amlinelliad o'r Datganiad Cenhadaeth
* Rhanddeiliaid allweddol
* Cyfeiriad a gweithgarwch arfaethedig
* Amlinelliad o Gynllun y Gweithgarwch
* Perchnogaeth – sut y datblygwyd y cynllun, pwy oedd yn ymwneud ag ef, pryd y cymeradwyodd y Bwrdd y cynllun

Y Crynodeb Gweithredol fydd y darn cyntaf o'ch cynllun er mai ef a wnewch olaf am ei fod yn crynhoi holl bwyntiau allweddol eich cynllun.

**Saith adran**

Yn y bôn mae saith adran allweddol i'ch Cynllun Busnes sef:

1. Nodau'r genhadaeth a datganiad clir o amcanion
2. Trosolwg ar y sefydliad
3. Y cyd-destun a'r farchnad y gweithiwch ynddi
4. Adnoddau gweithredol/staffio, rheoli a gwirfoddolwyr
5. Amserlenni a Chynllun Gweithgarwch
6. Cyllidebau a rhagamcanion ariannol
7. Cerrig milltir a monitro

Isod cewch amlinelliad o'r hyn y dylai pob adran ei gynnwys. Gellwch amrywio trefn adrannau 3-7 ac o bosibl y dymunwch gynnwys elfennau gweledol megis siartiau neu luniau o'ch gweithgareddau.

Gellwch ddefnyddio'r templed hwn am eich nodiadau, llunio naratif neu restr wirio wrth ddatblygu eich cynllun. Cofiwch fod yn rhaid i'r holl sefydliad arddel y cynllun hwn. Mae'n llwybr i'r dyfodol a bydd angen i bawb ymwneud ag ef i ryw raddau iddo lwyddo. Gall y templed hwn eich cynorthwyo i weld lle bo angen i aelodau eraill o'ch sefydliad lunio adrannau neu ddarparu gwybodaeth ichi gwblhau'r cynllun ac i chi a'r sefydliad i'w ddarparu'n llwyddiannus. Cyfeiriwch at yr Arweiniad i Gynllunio Busnes – Pam, Beth, Sut am ragor o fanylion am y broses gynllunio a'r hyn a ddylai fod yn eich cynllun.

|  |  |
| --- | --- |
| 1. **Trosolwg ar eich sefydliad – ei genhadaeth a'i nodau** | |
| Dylai'r adran hon ddechrau gyda'r genhadaeth a nodau eich sefydliad.  **Cenhadaeth**  Datganiad Cenhadaeth   * + Yr hyn sy'n arbennig, nodweddiadol a gwahanol am eich sefydliad;   + Yr hyn mae'n dyheu ei gyflawni;   + Ar gyfer pwy a chyda phwy y gwna hynny   + Sut y cyflawna hynny.   Dylai'r datganiad cenhadaeth fod yn gryno ac yn glir a dylai fod yn hawdd ei gofio ar gyfer pawb yn y sefydliad.  Os nad ydych wedi'i wneud yn barod, mae'n bosibl bod arnoch angen treulio amser yn fewnol i hwyluso trafodaeth am ddatganiad cenhadaeth clir a chyrraedd cytundeb yn ei gylch.  Dylai hyn gynnwys y staff ar bob lefel a hefyd aelodau o'ch bwrdd/eich pwyllgor rheoli.  **Nodau**  Atega nodau eich sefydliad y datganiad cenhadaeth yn glir a disgrifiant yn fras brif ddyheadau eich busnes  Cynllun.  Eto i gyd, cadwch eich datganiadau'n syml a hawdd eu deall gan rywun o'r tu allan i'ch sefydliad ond gellwch gynnwys ychydig o iaith dechnegol.  **Amcanion**  Mae'r adran hon yn esboniad o'ch amcanion sefydliadol allweddol am oes eich cynllun. Gall hyn fod un naratif neu, pe hoffech, daenlen gyda naratif i gyd-fynd â hi.  Disgrifio eich cenhadaeth a'ch nodau'n lle i'ch dyheadau ond yma mae eisiau ffeithiau a ffigyrau.  **Penodol, mesuradwy, cyflawnadwy, realistig, cyfyngedig o ran amser**  Bydd yn rhaid i amcanion fod fel a ganlyn:  **Penodol**: wedi'u rhifo'n glir  **Mesuradwy:** hawdd eu harddangos a'u monitro  **Cyflawnadwy:** yn yr hinsawdd sydd ohoni  **Realistig**: o ystyried lefel yr adnoddau sydd ar gael  **Cyfyngedig o ran amser:** ag amserlen y cytunwyd yn ei chylch  Mae'r strwythur penodol, mesuradwy, cyflawnadwy, realistig a chyfyngedig o ran amser **yn ddefnyddiol o ran profi rhagdybiaethau a sicrhau y gellid eu gweithredu** |  |
| 1. **Trosolwg** | |
| Cynnwys y drosolwg rai neu bob un o'r canlynol:   * Pryd y sefydlwyd y cwmni * Prif gerrig milltir yn ei ddatblygiad * Cyflawniadau yn y blynyddoedd diweddar * Rhanddeiliaid allweddol: arianwyr, hyrwyddwyr prosiect a sut y gweddwch i'w polisïau * Statws sefydliadol: elusen/cwmni cyfyngedig * Sut y rheolir y sefydliad: Statws ymddiriedolaethol; Bwrdd y Cyfarwyddwyr; Pwyllgor Rheoli * Gwybodaeth ffeithiol e.e. archwilwyr, banc ac ymgynghorwyr cyfreithiol; * Nifer y staff (llawn amser a rhan amser) neu wirfoddolwyr * Aelodau allweddol o'r staff: ers pryd maent yn y swydd, unigolion nodedig: * Polisïau e.e. Cyfle Cyfartal   . |  |
| 1. **Y cyd-destun a'r farchnad y gweithiwch ynddi** | |
| Disgrifia'r adran hon yr amgylchedd y gweithiwch ynddo, gwerthusiad o nifer a mathau o bobl yr atynnwch ar hyn o bryd ac amcangyfrifa'r galw posibl a thebygol yn y dyfodol.  Gan ddibynnu ar faint o fanylion a gwybodaeth y gellwch eu cael, mae'n bosibl i'r adran hon fod yn eithaf mawr.  Dylai gynnwys gwybodaeth am y canlynol:   * Cyd-destun gan gynnwys asesiad o dueddiadau cyfredol, cyfleoedd tyfu neu fygythiadau i'w ddatblygiad * Dadansoddi eich cystadleuaeth * Proffil cyfredol y gynulleidfa a/neu'r ymgyfranogwyr a'r defnyddwyr: Ei faint a'i nodweddion * Proffil posibl y gynulleidfa, yr ymgyfranogwyr a'r defnyddwyr: - maint a nodweddion * Strategaeth farchnata |  |
| 1. **Adnoddau gweithredol/staffio, rheoli a gwirfoddolwyr** | |
| Cynnwys yr adran hon fanylion o'r adnoddau y bydd arnoch eu hangen i wireddu eich cynllun. Dylai gynnwys:  **Llywodraethu**  Strwythur y sefydliad a  Gwybodaeth am aelodau o'r bwrdd/y pwyllgor rheoli  **Staffio/Gwirfoddolwyr**  Disgrifiad o'ch strwythur aelodaeth cyfredol, gan fanylu ar y prif gyfrifoldebau  Staffio cyfredol/nifer o wirfoddolwyr  Staffio'r dyfodol neu ailstrwythuro  (gellir dangos yr uchod mewn darlun sefydliadol)  Crynodeb byr o'r sgiliau a'r profiad cyfredol  Amlinelliad o bolisi hyfforddi cyfredol i'r staff a gwirfoddolwyr  Ar gyfer y ddwy uchod:   * Y strwythur adrodd * Crynodeb o systemau gwerthuso   **Polisïau**  Rhestr o bolisïau megis Cyfle Cyfartal a phryd y cânt eu hadolygu  **Cyfalaf a Thechnegol**  Unrhyw ofynion am ragor o fuddsoddi mewn offer, adeiladau, cludiant neu welliannau cyfalaf eraill. Gallai hyn gynnwys diweddaru caledwedd neu feddalwedd dechnegol neu gyfrifiadurol.  Dylid costio'r rhain mor llawn â phosibl yn y gyllideb gyda nodiadau lle bo eu hangen ar sut yr ariennir y rhain |  |
| 1. **Cynllun gweithgarwch ac amserlen** | |
| Amserlen o weithgareddau a datblygiadau allweddol, sut mae hyn yn cyflawni eich amcanion, sut y byddwch yn darparu'r adnoddau ar gyfer hyn.  Dylai'r amserlen fod yn realistig ac wedi'i ddiffinio dros oes y cynllun – peidiwch â cheisio gwneud popeth ar unwaith neu ar eich pen eich hun  Mae'n bwysig cytuno ar y gweithgareddau, y cyfrifoldebau a'r amserlen gyda phawb sy'n ymwneud â'r broses. Gellir defnyddio siart seml i arddangos hyn gan ddangos gweithgarwch am bob blwyddyn neu gyfnod yn y flwyddyn. (gweler templed y Cynllun Gweithredol sydd ar wahân) |  |
| 1. **Cyllideb a rhagamcanion ariannol** | |
| Cynnwys yr adran hon eich cyllideb a'ch llif arian am oes y cynllun gan gynnwys rhagamcanion incwm a gwariant.  Atodwch unrhyw nodiadau i ddyraniadau megis arian yr ydych wedi ceisio amdano neu arian heb ei ymrwymo eto.  Hefyd os oes amrywiadau o flwyddyn i flwyddyn megis cynnydd yng nghostau'r staff neu weithgarwch artistig, atodwch nodyn a chyfeiriad at yr adran honno yn y cynllun a rydd ragor o fanylion. |  |
| 1. **Cerrig milltir, monitro a pherygl** | |
| **Cerrig milltir**  Dangosant pryd y cânt datblygiadau neu weithgareddau penodol eu gorffen. Dylent hefyd ddangos pryd y cânt y cynllun, y polisïau a'r strategaethau megis marchnata/datblygu cynulleidfa eu hadolygu.  Bydd Cynllun eich Gweithgarwch yn rhestr wirio a nodyn atgoffa o ran camau gweithredu y cytunwyd yn eu cylch wrth fonitro gwybodaeth ariannol i sicrhau bod y cynllun ar annel ac yn cadw i'r gyllideb.  **Monitro**  Dibynna'r broses fonitro ar weithdrefnau adrodd eich sefydliad ond dylech fonitro'n rheolaidd i sicrhau yr ydych yn cyrraedd y nodau ac amcanion y cytunasoch yn eu cylch ac, os oes angen, wneud unrhyw ddiwygiadau neu addasiadau angenrheidiol i dargedau neu weithgareddau yn y cynllun.  Dyma awgrym o amserlen fonitro:   * Uwch tîm/pwyllgor y gwirfoddolwyr – dwywaith y flwyddyn * Y bwrdd/y pwyllgor rheoli - yn flynyddol   **Perygl**  Dylai'ch monitro gynnwys gweithdrefn a ddiwedderir yn rheolaidd i ddadansoddi ac asesu perygl. Gellid cynnwys eich dadansoddiad cyfredol, manwl o berygl yn atodiad ond dylai'r cynllun nodi sut a chan bwy yr asesir peryglon a pha gynlluniau wrth gefn sydd i fynd i'r afael â'r peryglon hyn. (gweler templed Perygl ar wahân) |  |